Source: http://www.noveaspi.sk/products/lawText/1/68260/1/2
Timestamp: 2017-07-25 20:47:55+00:00

Document:
85/2009 Z.z. - o postupe pri posudzovaní zdravotnej spôsobilos... | Nové ASPI | Wolters Kluwer SR, s.r.o.
§ 1-Príl.3 85/2009 Z.z. Vyhláška
§ 1 (1) Táto vyhláška ustanovuje postup pri posudzovaní zdravotnej spôsobilosti na držanie alebo na nosenie strelnej zbrane (ďalej § 2 (1) Lekársku prehliadku môže vykonať len lekár so špecializáciou v špecializačnom odbore všeobecné lekárstvo, ktorý poskytuje všeobecnú ambulantnú § 3 (1) Lekárska prehliadka je zameraná na posúdenie zdravotnej spôsobilosti žiadateľa. Rozsah kontraindikácií zdravotnej spôsobilosti § 4 Zrušuje sa vyhláška Ministerstva zdravotníctva Slovenskej republiky č. 252/1997 Z.z.
§ 5 Táto vyhláška nadobúda účinnosť 15. marca 2009.
Príl.1 KONTRAINDIKÁCIE ZDRAVOTNEJ SPÔSOBILOSTI
Príl.2 LEKÁRSKY POSUDOK O ZDRAVOTNEJ SPÔSOBILOSTI NA DRŽANIE ALEBO NOSENIE ZBRANE A STRELIVA
Príl.3 PSYCHOLOGICKÝ POSUDOK O PSYCHICKEJ SPÔSOBILOSTI NA DRŽANIE ALEBO NOSENIE ZBRANE A STRELIVA
... další položky Novelizované predpisy (1)
... další položky 85/2009 Z.z. postup pri posudzovaní spôsobilosti na držanie strelných zbraní
Vyhláška č. 85/2009 Z.z., o postupe pri posudzovaní zdravotnej spôsobilosti na držanie alebo nosenie strelných zbraní a streliva a o náležitostiach lekárskeho posudku, Ministerstva zdravotníctva Slovenskej republiky.
schválené: 23.02.2009
rozoslané: 12.03.2009
účinnosť: 15.03.2009 zrušené: 01.08.2011
35/2009 Zbierky zákonov na strane 913.
85/2009 Z.z.
z 23. februára 2009,
o postupe pri posudzovaní zdravotnej spôsobilosti na držanie alebo nosenie strelných zbraní a streliva a o náležitostiach lekárskeho posudku
Ministerstvo zdravotníctva Slovenskej republiky podľa § 20 ods. 6 zákona č. 190/2003 Z.z. o
strelných zbraniach a strelive a o zmene a doplnení niektorých zákonov ustanovuje:
(1) Táto vyhláška ustanovuje postup pri posudzovaní zdravotnej spôsobilosti na držanie alebo na nosenie strelnej zbrane (ďalej len "zbraň") a streliva
a náležitosti lekárskeho posudku.
(2) Zdravotná spôsobilosť na držanie alebo nosenie zbrane a streliva (ďalej len "zdravotná spôsobilosť") sa posudzuje na návrh žiadateľa o vydanie
zbrojného preukazu (ďalej len "žiadateľ") lekárskou prehliadkou.
(1) Lekársku prehliadku môže vykonať len lekár so špecializáciou v špecializačnom odbore všeobecné lekárstvo, ktorý poskytuje všeobecnú ambulantnú
zdravotnú starostlivosť pre dospelých, alebo lekár so špecializáciou v špecializačnom odbore pediatria, ktorý poskytuje všeobecnú ambulantnú zdravotnú
starostlivosť pre deti a dorast [ďalej len "všeobecný lekár" 1)], s ktorým má žiadateľ uzavretú platnú zmluvu o poskytovaní
zdravotnej starostlivosti; pri posudzovaní zdravotnej spôsobilosti musí prihliadať aj na predchádzajúce záznamy v zdravotnej dokumentácii žiadateľa.
(2) Ak má všeobecný lekár pochybnosti o zdravotnej spôsobilosti žiadateľa, pošle ho na vyšetrenie k lekárovi poskytujúcemu špecializovanú ambulantnú
starostlivosť; 2) výsledky tohto vyšetrenia všeobecný lekár zaznamená do zdravotnej dokumentácie žiadateľa.
(3) Všeobecný lekár pri posudzovaní zdravotnej spôsobilosti žiadateľa môže vykonať aj laboratórne vyšetrenia (glykémia, AST, ALT, GMT, moč na
toxikológiu so zameraním na prítomnosť drog, omamných látok alebo psychotropných látok), prípadne vyšetrenie slín na prítomnosť drog a dychovú skúšku
na prítomnosť alkoholu v dychu. Ak je nález na prítomnosť alkoholu v dychu žiadateľa pozitívny a ten popiera, že požil alkoholický nápoj, všeobecný
lekár na žiadateľove náklady overí hladinu alkoholu žiadateľa krvnou skúškou.
(4) Všeobecný lekár pre deti a dorast pošle žiadateľa na psychologické vyšetrenie na posúdenie osobnostných ukazovateľov ku psychológovi so
špecializáciou v špecializačnom odbore klinická psychológia (ďalej len "psychológ"); výsledky tohto vyšetrenia všeobecný lekár zaznamená do zdravotnej
dokumentácie žiadateľa.
(5) Všeobecný lekár pre dospelých pošle žiadateľa, ak je to potrebné, na psychologické vyšetrenie na posúdenie osobnostných ukazovateľov ku
psychológovi; výsledky tohto vyšetrenia všeobecný lekár zaznamená do zdravotnej dokumentácie žiadateľa.
(1) Lekárska prehliadka je zameraná na posúdenie zdravotnej spôsobilosti žiadateľa. Rozsah kontraindikácií zdravotnej spôsobilosti je uvedený v
prílohe č. 1.
(2) Výsledok lekárskej prehliadky uvedie všeobecný lekár v lekárskom posudku a zaznamená ho do zdravotnej dokumentácie žiadateľa. Vzor lekárskeho
posudku je uvedený v prílohe č. 2.
(3) Výsledok psychologického vyšetrenia uvedie psychológ v psychologickom posudku. Vzor psychologického posudku je uvedený v prílohe č. 3.
(4) Všeobecný lekár vedie so súhlasom dotknutej osoby 3) osobitnú evidenciu o vydaných lekárskych posudkoch, ktorá obsahuje
dátum vydania lekárskeho posudku, meno a priezvisko žiadateľa, jeho rodné číslo, evidenčné číslo lekárskeho posudku a výsledok lekárskej prehliadky.
Zrušuje sa vyhláška Ministerstva zdravotníctva Slovenskej republiky č. 252/1997 Z.z. o postupe pri
posudzovaní zdravotnej spôsobilosti na držanie alebo nosenie zbraní a streliva.
Zníženie zrakovej ostrosti na každom oku osobitne pod 6/12 (s korekciou). Ak ide o jednookosť, zníženie zrakovej ostrosti na zdravom oku pod 6/6 (s
korekciou).
Zníženie sluchovej ostrosti na každom uchu - pri členenom šepote - menej ako 2 m. Zníženie sluchovej ostrosti na jednom uchu - pri členenom šepote -
na jednom uchu menej ako 2 m, na druhom uchu menej ako 3 m.
Poruchy psychiky a správania zapríčinené užívaním psychoaktívnych látok aj v osobnej anamnéze, ak nie je dokázaná a kontrolovaná abstinencia trvajúca
najmenej tri roky.
Paranoidná, disociálna a emočne nestabilná porucha osobnosti a ďalšie poruchy osobnosti uvedené v Medzinárodnej klasifikácii chorôb pod číslom
diagnózy F60 až F69.
Ťažšie formy depresie.
Všetky neurologické ochorenia s takým stupňom poruchy zdravia, ktorý znemožňuje držanie alebo nosenie zbrane - napríklad Parkinsonova choroba,
Dementný syndróm.
Ťažšie poruchy lokomočného aparátu spojené s obmedzením hybnosti takého rozsahu, že môže byť prekážkou držania alebo nosenia zbrane a streliva.
Opakované výskyty kómy a iných stavov, ktoré obmedzujú telesnú spôsobilosť a psychickú spôsobilosť na držanie alebo nosenie zbrane a streliva.
8. Osobnostné ukazovatele
Nedostatočne rozvinuté vyššie city (najmä sociálne).
Zvýraznené pocity insuficiencie (ako dôvod žiadosti o zbrojný preukaz).
Nezrelosť, nezdržanlivosť, ľahká ovplyvniteľnosť.
LEKÁRSKY POSUDOK O ZDRAVOTNEJ SPÔSOBILOSTI NA DRŽANIE ALEBO NOSENIE ZBRANE A STRELIVA
Evidenčné číslo posudku:
na držanie alebo nosenie zbrane a streliva
Je spôsobilý*) - je nespôsobilý*)
na držanie alebo nosenie zbrane a streliva.
V ..........................          ...................................
Odtlačok pečiatky a podpis lekára
dňa ........................
PSYCHOLOGICKÝ POSUDOK O PSYCHICKEJ SPÔSOBILOSTI NA DRŽANIE ALEBO NOSENIE ZBRANE A STRELIVA
PSYCHOLOGICKÝ POSUDOK o psychickej spôsobilosti
dňa .........................
1) § 8 ods. 2 a 3 a
§ 48a zákona č. 576/2004 Z.z. o zdravotnej starostlivosti, službách súvisiacich s poskytovaním
zdravotnej starostlivosti a o zmene a doplnení niektorých zákonov v znení neskorších predpisov.2) § 8 ods. 4 zákona č. 576/2004 Z.z. v znení neskorších predpisov.3) § 7 ods. 2 zákona č. 428/2002 Z.z. o ochrane osobných údajov v znení
zákona č. 90/2005 Z.z.

References: § 1

§ 1
 § 2
 § 3
 § 4

§ 5
 § 20
 § 8

§ 48
 § 8
 § 7